Coba jelasin Pupusna Siti Khodijah r.a. dari Siti Khodijah binti Khuwailid dalam bahasa sunda dong

Siti Khodijah wafat tilu dinten saparantos maotna Amang Nabi, Abu Tolib bin Abdul Mutolib. Sakaol, tilu dinten langkung sasih Romadon tilu taun satacan hijroh kinten-kinten 620 M. Yuswa Siti Khodijah r.a. 65 taun, rarabi sareng Nabi Muhammad s.a.w. 24 taun 6 sasih. Dikantunkeun ku duanana mangrupa musibah anu kacida bangetna, urang Qurésy polahna beuki maceuh dugi ka wani ngawurkeun taneuh atanapi tai domba kana mastaka Rasululloh s.a.w. nalika nuju solat. ku kituna taun maot dua anu ngabéla Nabi s.a.w. dinamian Aamul Huzni (Taun Sedih).

Ibnu Hajar al-'Asqolani nyaurkeun: Siti Khodijah r.a. pupus di taun ka-10 sabada Nabi s.a.w. diutus, sakaol, 8 taun, atawa 7 taun. Rarabi sareng Nabi s.a.w. 25 taun numutkeun riwayat anu sohéh. Ibnu Abdil Barr ngécéskeun: 24 taun 4 sasih, dikuatkeun riwayat ti Siti 'Aisyah r.a. anu nyebutkeun maotna Siti Khodijah r.a. 3 taun saméméh hijroh, janten 10 taun sanggeusna Nabi s.a.w. diangkat janten rosul.